الحمد لله تعالى واستعينه واستغفره واعوذ بالله تعالى من شرور انفسنا ومن سيئات اعمالنا من يهده الله فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله. اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد
يا ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء واتقوا الله الذي تساءلون به والارحام ان الله
ما كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم ويغفر لكم ذنوبكم. ومن يطع الله ورسوله انه فقد فاز فوزا عظيما. اما بعد فان اصدق الحديث كلام الله تعالى وان خير الهدي هدي محمد صلى الله عليه واله وسلم. وان
شر الامور محدثاتها وكل محدثة بدعة وكل بدعة ضلالة وكل ضلالة في النار. ثم اما بعد اولا اني احبكم في الله واسأل الله جل جلاله ان يجمعنا بهذا الحب في ظل عرشه يوم لا ظل الا ظله
اللهم اجعل عملنا كله صالحا. واجعله لوجهك خالصا ولا تجعل فيه لاحد غيرك شيئا وحقيقة انا احبكم في الله دي حقيقي يعني. لزلك انا فكرت في تغيير هزه المقدمة. انا احبكم في الله واسأل الله ان يزلنا وجعل عملنا كله صالحا. فكرت قلت عشان ما تبقاش لازمة. ان كل درس تقول الكلمتين
دول وبعدين قلت وليه ما تقولش ويبقى ده بنية الالحاح على الله في هزا المطلب يعني تعلمت منها لنفسي واحنا كل يوم بنتعلم وبنتعلم مع بعض لان انا بحبكم وبقول الكلام ده كده بتلقائية بدون تكلف
ان اه اه اتعلمت ان اه ان الشيطان لما ييجي يلبس عليك في مسألة ما تتركهاش ابتداء ما هو ده اللي بيقول ايه؟ الشيطان يقول لك الناس كده كل ما تسمعك يقول ايوة هيقول
دي لازمة لازمة الشيخ محمد. ودي لازمة الشيخ فلان ودي لازمة الشيخ فلان ان شاء الله نرجو بالنية الصالحة انها ما تبقاش ما تبقاش لازمة. وانما تبقى بنية بنية نرجو بها الالحاح على الله
ان يجمعنا في ظل عرشه في احلى من دي نمرة اتنين اللي هي اجعل عملنا كله صالحا واجعله لوجهك خالصا. ان فعلا العمل ده ممكن تدخل فيه باخلاص. شديد جدا
ثم تلتبس النية اثناء العمل منزرة ولا مزهرة ولا عجب ولا رؤية نفس ولا غرور بالكلام ولا ارضاء للناس ولا ممكن. فالمدخل نفسه خليك في البداية تتجرد ويديم الله عز وجل عليك هذه النعمة فنحن ننوي بهذه المقدمة نية صالحة. نسأل الله ان يستجيب فيها دعائنا
اللهم اجمعنا بهذا الحب في ظل عرشك يوم لا ظل الا ظله. اللهم اجعل عملنا كله صالحا واجعله لوجهك خالصا. ولا تجعل فيه لاحد وما زلنا مع الحمد وقد ذكرت اننا لسنا بصدد تفسير القرآن
وانما نحن بصدد السير الى الله نحن في الطريق الى الله عز وجل من خلال ايات الله عز وجل. فكانت راية الحمد مرفوعة في الحلقة السابقة على الحمدلله للحمد لك
لان بعضنا يحمد نفسه يحمد نفسه هو راضي عن نفسه ده نوع من انواع الحمد يثني على نفسه ده نوع من انواع الحمد. فالحمد لله الحمد لك اما لقاء الليلة
في تتمة الحمد ان الحمد نعمة في كل حال وبين يدينا حديث النبي محمد صلى الله عليه واله وسلم في معجم الطبراني وصححه الشيخ الالباني في صحيح الجامع عن عمران بن حصين ان النبي صلى الله عليه واله وسلم
عن عمران بن حصين ان النبي صلى الله عليه واله وسلم قال ان افضل عباد الله يوم القيامة الحمادون اللهم اجعلنا من الحمادين ان افضل عباد الله يوم القيامة الحمادون
اللهم اجعلنا من الحماديين الحمادون اللي على لسانه على طول الحمد لله وخد البشرى دي اول حاجة انه لن يأتي يوم القيامة افضل ممن يديم الحمد نمرة اتنين قال رسول الله
صلى الله عليه واله وسلم انا سيد ولد ادم يوم القيامة ولا فخر وبيدي ايه لواء الحمد يبقى الحماديين فين تحت لواء النبي صلى الله عليه وسلم. هزه السانية يبقى الاولانية الحماد
هو خير الناس على الاطلاق افضل عباد الله على الاطلاق الحمادون. نمرة اتنين تحت لواء الحمد ولواء الحمد بيد من بيد النبي صلى الله عليه وسلم خذها البشرى بقى يوم لا يخزي الله النبي
والذين امنوا معه ايه اللي معه بقى اللي تحت لواء الحمد فيبقى استفدت دعاء سيدنا ابراهيم عليه وعلى نبينا الصلاة والسلام ولا تخزني يوم يبعثون اللهم امنا يوم الفزع الاكبر
هي دي الحمد ان تستمر فعلا في قولك الحمد لله الحمد لله الحمد لله الحمد لله الحمد لله على كل حال. وكان رسول الله صلى الله عليه وسلم اذا رأى شيئا يسره
قال الحمد لله الذي بنعمته تتم الصالحات اذا رأى ما يعجبه قال الحمد لله الذي بنعمته تتم الصالحات واذا رأى ما يكره قال الحمد لله على كل حال وعلى طول الحمد
فيما يسرك وما يضرك فيما ينفعك ما يؤزيك. فيما يعجبك وما تكرهه. على طول تقول الحمد لله بتحشر تحت لواء الحمد وكما زكرنا في اللقاء الماضي ان الحمد لله تملأ الميزان
ايضا في الزمن الزي يبحس الناس فيه عن البيوت كنت بدور على بيوت في الجنة. اللهم ارزقنا الجنة يا رب احد اخوانا كان عايز يشتري بيت فاتصل بحد عامل اعلان عن بيت فبيقول له مطلوب فيه كم؟ قال له تلاتة تمنمية
بقى له تلتلاف وتمنميت ايه قال له لا تلاتة مليون وتمنميت الف قلت سبحان الله العظيم هزا بيت تلاتة مليون وتمنميت الف وشوية زلزال لمدة دقيقة مقياس ريختر سبعة يهدوا
عندك بيوت في الجنة بقل هو الله احد عشر مرات في رواية الحديث من قرأ قل هو الله احد عشر مرات بنى الله له قصرا في الجنة بقل هو الله احد عشر مرات
وهنا معنا حديث في احاديس تانية في مسألة البيوت دي نؤجلها الى وقتها ان النبي صلى الله عليه وسلم قال اذا مات ولد العبد قال تعالى لملائكته قبضتم ولد عبدي؟ يقولون نعم. قبضتم ثمرة فؤاده؟ يكونون نعم. يقولون مازا قال عبدي
وهو اعلم يقول حمدك واسترجع فيقول الله ابنوا لعبدي بيتا في الجنة وسموه بيت الحمد اللهم ابن لنا عندك بيتا في الجنة ونجنا من فرعون وعمله. ونجنا من القوم الظالمين
ده دعاء اسيا زوجة فرعون عليها رحمة الله وبركاته. الشاهد ايها الاخوة ان الحمد افضل خلق الله تحت اللواء مع النبي في بيت مخصوص هؤلاء هم الحمادون. فاللهم اجعلنا منهم يا رب العالمين. وهي امر يسير كلمتان خفيفتان
على اللسان ثقيلتان في الميزان حبيبتان الى الرحمن سبحان الله وبحمده الحمد اهو وبحمده. سبحان الله وبحمده. وسبحان الله العزيم تستشعر وده معنى جديد بقى ها تستشعر فرحة لما تحس انك بتقول كلمة ربنا بيحبها. ياه
ربنا بيحب دي بتقولها كتير وتزود منها لان ربنا ايه بيحبها. بيحبها بيحب الكلمة دي. سبحان الله وبحمده سبحان الله العظيم. سبحان الله وبحمده سبحان الله العظيم. قال رسول الله صلى الله عليه واله وسلم لا اله الا الله افضل الذكر
والحمد لله افضل الدعاء افضل الدعاء الحمد لله انك تقولي الحمد لله افضل الدعاء. وحتى شف في الزكر تجد منزلة الحمد لله اكبر شوف حديث النبي ده ما تصلي عليه
ما تصلي عليه. صلى الله عليه واله وسلم. قال رسول الله صلى الله عليه وسلم ان الله تعالى اصطفى من الكلام اربعا اصطفى الله اصطفى يعني ايه اختار ونقى وانتقى
اصطفى من الكلام اربعا سبحان الله والحمد لله ولا اله الا الله والله اكبر. فمن قال سبحان الله كتبت له عشرون حسنة من قال سبحان الله كتبت له عشرون حسنة وحطت عنه عشرون سيئة. ومن قال الله اكبر فله مثل ذلك
ومن قال لا اله الا الله فله مثل ذلك. اللي هم ايه عشرين حسنة ويحط عنه عشرين سيئة. ومن قال الحمد لله رب العالمين من قبل نفسه كتبت له ثلاثون حسنة
وحطت عنه ثلاثون خطيئة كل عشرينات والحمد لله بتلاتين. بس هنا الشرط ايه من قبل نفسك يعني هو قاعد كده الحمد لله من قبل نفسه مش عمالة تحايل عليك. قولوا الحمد لله
تطلها من من عينيك. قولوا الحمد لله عشان تقول الحمد لله لأ من قبل نفسه هي طالعة منه كده بحب زي ما كنا بنقول بقى في خطبة امبارح ان في ناس بتعبد ربنا حب
مش قضية ان صلاة العشا دي هامة على دماغه لحد ما يخلصها. عايزين نصلي العشا عشان نخلص منها بس نخلص من الصلاة الاول. وبعدين نعمل اللي احنا عايزينه. اهم لأ ده في ناس عايزة تعبد ربنا عايزة تعبده ايه
بحبه بحبه مخدمه بحب اخدمه بحب سبحان الله العظيم كنت مسلتها ببساطة امبارح كان في اخ معنا من الجمعة لحد الساعة اتناشر بالليل واحدة بالليل نروح هنا وهنا وهنا وهنا وهنا وهنا وهنا اخ متطوع
قلت سبحان الله العظيم. اهو انا لو عندي سواق بالاجر ولففتوا المشاوير دي النهاردة يزهق يتضايق يتعب يقول آآ هو بيدفع كم يعني لكن لما بيلف بحب مش عايز يروح
يا عم روح في غيرك يكمل لأ. مش عايز يروح. عايز يفضل قاعد بايه هي دي بقى مع ربنا بقى ولله المسل الاعلى لما تخدمه بحب ما تبقاش عايز تخلص
السيدة عائشة بتقول ايه والله لي عشرون سنة لا يهمني الا طلوع الصبح مش شايلة هم غير من الصبح يطلع لانه هيخليني اخلص صلاة قيام الليل لي عشرون سنة ما يهمني مش مشغلني الهم الا ايه
الا طلوع الصبح انا هيخليني اخلص قيام ليل سبحان الله العظيم. هي دي القضية ان اللي بيحب ربنا بيعبده بحب الصلاة بحب. الصدقة بحب. شف السيدة عائشة بتعلمنا الحب ده. انها لما تيجي تتصدق بدينار تعمل ايه
تطيبه. تطيبه. ليه تقول انه يقع في يد الرحمن قبل يد الفقير مش قضية بقى ربنا له عنده كم؟ اتنين ونص في المية احسب يا ابني. طلع اتنين ونص في المية دول على جنب عشان نعرف بس راسنا من رجليه. هي مش حسبة
ده انت ربنا له عندك كلك ان الله اشترى من المؤمنين انفسهم وايه واموالهم القضية مش كده الشاهد ان الحمد بحب ومن قال الحمد لله رب العالمين من قبل نفسه
الحمد لله رب العالمين كتبت له ثلاثون حسنة وحطت عنه ثلاثون خطيئة سبحان الله العظيم. لأ وشف بحاجة بسيطة قوي في قضية الحمد تغفر الذنوب قال رسول الله اذا قال الامام
سمع الله لمن حمده فقولوا اللهم ربنا ولك الحمد فاذا وافق قول اهل الارض قول اهل السماء غفر له ما تقدم من ذنبه اللهم اغفر لنا ما تقدم من ذنوبنا
والله انا قلت كده امبارح. قلت اللي يدخل النار بعد كده بقى يبقى يستاهل لما ازا اكل اكله فحمد الله غفر له ما تقدم من ذنبه. اذا لبس ثوبا فقال الحمد لله غفر له ما تقدم من ذنبه. اذا
قال الحمد لله بعد الامام غفر له ما تقدم من ذنبه. طب لما كل الزنوب عمالة تغفر تغفر. ايه هتقابل ربنا بزنوب ايه بقى يبقى الساهل نسأل الله ان يغفر لنا ما تقدم من ذنوبنا
خد الحديس ده كمان في الحمد فتحمد الحمد لله رب العالمين قال رسول الله صلى الله عليه وسلم ايما مسلمين التقيا فاخذ احدهما بيد صاحبه وحمد الله جميعا عامل ايه
اشوف بتيجي ازاي الحمد لله وانت عامل ايه الحمد لله. فحمد الله جميعا الا تفرقا وليس بينهما خطيئة واطمنوا كل الاحاديث الصحيحة من صحيح الجامع بتاع الشيخ الالباني ايما مسلمين التقيا
فاخز احدهما بيد صاحبه فتصافحا وحمد الله تعالى جميعا تفرقا وليس بينهما خطيئة وليس بينهما خطيئة سبحان الله العظيم شوف الحديث الجميل بقى اللي جاي ده. عشان تتعلم الحمد من صيغ الحمد وافضل حمد
قال رسول الله صلى الله عليه وسلم والحديث ده رقمه ستة وعشرين خمستاشر الفين ستمية وخمستاشر في صحيح الجامع الفين ستمية وخمستاشر عشان تحفز قال صلى الله عليه واله وسلم
الا ادلك على ما هو اكثر من زكرك الله الليلة مع النهار الا ادلك على ما هو اكثر من ذكرك الله الليلة مع النهار تقول الحمد لله عدد ما خلق
الحمدلله ملئ ما خلق الحمدلله عدد ما في السماوات وما في الارض الحمد لله عدد ما احصى كتابه الحمد لله على ما احصى كتابه الحمدلله عدد كل شيء الحمدلله ملء كل شيء
وتسبح الله مثلهن تعلمهن وعلمهن عقبك من بعدك اتعلم بقى انا قلت لك رقم الحديس عشان تروح تقلب عندك في البيت على الحديس ده وتطلقه وتكتبه وتعلقه في البيت اقول تاني
صل على الرسول وقول معي يمكن انا عارفة هتروح تنام و هتنسى الموال ده كله من اصله. فقلها تبقى قلتها مرة الحمد لله عدد ما خلق الحمدلله ملء ما خلق
الحمد لله عدد ما في السماوات وما في الارض الحمد لله عدد ما احصى كتابه الحمد لله على ما احصى كتابه الحمدلله عدد كل شيء الحمدلله ملء كل شيء سبحان الله عدد ما خلق
سبحان الله ملء ما خلق سبحان الله عدد ما في السماوات وما في الارض سبحان الله عدد ما احصى كتابه سبحان الله على ما احصى كتابه سبحان الله عدد كل شيء
سبحان الله ملء كل شيء يبقى انت كده كانك قاعد تسبح الليل والنهار لما تقولهم سبحان الله العظيم من جوامع كلمة النبي ما تصلي عليه سبحان الله العظيم نسأل الله عز وجل ان يرزقنا حسن زكره وشكره
وحسن عبادتك الشهيد ان الحمد نعمة ولزلك العلماء لما يتكلموا عن الحمد في فضله بين الحمد والتهليل. الحمد لله افضل ولا اله الا الله افضل الكلام في الحمد الحمد انا عايز اقول ان الكلام في الحمد معنى
يعني ايه اللي بيقول الحمد لله ده انسان راضي وحاسس ان هو مليان الحمد لله وفي نفس الوقت لا يسأل احدا شيئا محتاج حاجة الحمد لله ناقصك حاجة الحمد لله. راضي؟ الحمد لله
ايه الاخبار؟ الحمد لله حلوة لزلك الحمدلله جمال الحياة حياة جميلة حياة طيبة حياة رائعة انك انت تعيش بالمعنى بمعنى الحمد الحمد لله الشاهد ايها الاخوة ان الحمد لله ايضا
غراس الجنة سبحان الله العظيم تقرأ قل هو الله احد عشر مرات تبني بيت وبعدين تقول سبحان الله والحمد لله ولا اله الا الله والله اكبر تغرس لك حوالين البيت
شوية نخل شوية زرع بيعمل لك حديقة تقوم انت كمان يصلي على ميت تاخد لك قيراطين بيعمل حوالين البيت ايه مزرعة وتوت بقى وانت قاعد هنا كل شوية تعمل ايه ؟ اتوضب بقى في البيت
نحط فيه كم حورية كنت امبارح مع مجموعة من الشباب وبنتكلم على ان من شرب الخمر في الدنيا لم يشربها في الاخرة ومن لبس الحرير في الدنيا لم يلبسه في الاخرة. ومن لبس الزهب في الدنيا لم يلبسه في الاخرة
فقام ولد كده قال لي بقول لك ايه اوعى تقول بقى حد ما لوش حورية في الاخرة. حورية في الاخرة الا دي اه هي دي القضية برضه انت عايز ايه
كل ده تقدر ترتبه من هنا من رحمة ربنا ودي قلناها كتير في الترغيب والترهيب ان ربنا زكر لنا على كل شيء سوابه وعلى كل شيء اجره علشان تبقى بتعمل وعارف
بس ازا قبل اللهم تقبل منا يا رب اللهم تقبل منا اعمالنا. عشان ما تتطمنش قوي قوي للوعود ازا قبل عملك ازا قبل عملك عند الله سبحانه وتعالى. نسأل الله عز وجل ان يتقبل اعمالنا
ولزلك كان دأب النبي ما تصلي عليه صلى الله عليه وسلم دوما الحمد الحمد لله. تلاقيه ازا لبس سوبا الحمد لله الذي كسانيه ورزقنيه بغير حول مني اذا اكل طعاما الحمد لله الذي اطعمنيه ورزقنيه بغير حول مني ولا قوة. في الصلاة الحمد اذا خرج الحمد اذا دخل
الحمد الحمد اللهم اجعلنا من الحمادين ولذلك الانسان اللي يعرف ربنا كويس ما يبطلش يحمد ربنا ابدا لان الامر لا يخلو من نعمة. ابن القيم يقول في الفوائد النعم ثلاثة نعمة حاصلة
يعلم بها العبد ونعمة منتظرة يرجوها ونعمة هو فيها لا يشعر بها فعلا كم من نعم فينا ونحن لا نشعر بها والله العزيم ومن اكبر نعم ربنا علينا انه خلق فينا
استعداد للهداية الاستعداد الفطري للهداية للصواب دي من رحمة ربنا بنا وانا شايف ان من رحمة ربنا على جماعة الملتزمين نفسهم ان ربنا بصره بالطريق ده كما زكرت ان في الحج السنة دي اكتشفت ان في ناس عمرهم ما سمعوا ابدا
عن حاجة اسمها السنة يعني الناس اللي النهاردة بنتكلم في مسألة الرمي الساعة اتناشر دي ما سمعوش موضوع ان في رمي بعد الزوال. يعني ايه بعد الزوال طب يعني ايه الزوال اصلا
عمره ما سمع الكلمة دي عمره ما يعرف حاجة اسمها ان هو يعني يبات في مزدلفة. عمره ما سمع طول عمرنا بنحج كده مقدار حط الرحال طب مين اللي قال مقدار حط الرحال؟ والامام حنيفة. طب والنبي
صلى الله عليه وسلم. هو ما سمعش. فانت من فضل ربنا عليك ان انت انت سمعت وعرفت وانك عندك استعداد اصلا انك تنفذ بتقول الحمد لله اه دي نعمة دي نعمة انت لا تشعر بها
نعمة لا تشعر بها. لان بعض الناس يقول لك والله العزيم انت شقلبت حياتنا وكياننا ولخبطت لنا الدنيا وما احنا عارفين انت جابوك منين هو اتشقلبت حياته وطول عمره عايز كده ما يعرفش
ما سمعش ما فهمش لكن انت احمد ربنا انك انت سبحان الله العظيم ببساطة لما تسمع حاجة تقدر تنفزها بالراحة لكن غيرك ممكن يسمع وما يقدرش ينافس. ما يقدرش حياته ما تنفعش
ما ينفعش انه ينفز. الشاهد ايه؟ ان النعم سلاسة. نعمة حاصلة وانت عارفها ونعمة منتزرة انت ترجوها. ونعمة وهي اعظم النعم انت لا تشعر بها انت لا تشعر بها. فازا اراد الله اتمام نعمته على عبده
عرفه نعمته الحاضرة واعطاه من شكره قيدا يقيدها به حتى لا تشرد. سبحان المنعم. زمان سمعت شيخنا الشيخ عبدالرحمن ابن جبرين بيقول ان من الطف اسماء الله تعالى اسم المنعم
المنعم سبحانه وتعالى المنعم جل جلاله ازا اراد انه يتم نعمته على عبده شف ايه؟ عرفه اتنين اعطاه من الشكر تلاتة قبل منه شكره عليها يبقى كله من مين من المنعم
يعني عرفك نعمته مش انا قلت لكم القصة دي قبل كده. انه كانوا جماعة في السجن وكانوا ما شافوش الشمس شهور. فجأة لقوا خرم كده قد الربع جنيه الفضة شمس داخل على الزنزانة
فبدأوا يقفوا طابور بالدور كل واحد يمشي بريزة الشمس دي على دماغه ووشه وجسمه يتلفت كده وعدي واللي بعده يخش انت تعرف بقى نعمة الشمس دي عمرك ما شكرت نعمة ربنا على الشمس. صح ولا لا؟ بالعكس ده احنا بنهرب من الشمس
ما هو الناس دول بقى عرفوا جوة نعمة الشمس اللهم فك اسر المأسورين وفرج كرب المكروبين الشاهد ان ربنا سبحانه وتعالى ازا اراد ان يتم عليك النعمة عرفك نعمته مش بيقولوا الصحة تاج على رؤوس الاصحاء لا يراه الا المرضى. كتير بقى هاقول لك كتير اوي اوي من القصص ديت الراجل بتاعنا اللي كان عمل حادسة واتكسرت ايديه ورجليه
شيخ هو ربنا الحمد لله كرمه دلوقتي ومشي بقى كويس لو ان لسة عكازين لكن كانوا رافعين له رجليه بتقالاته ايديه فقال لي تعرف انا نفسي في ايه؟ نفسي اتقلب على جنبي
قاعد مسلا ست اشهر مربوط الربطة دي نفسه يتقلب على جنبه وهو نايم على ضهره انت بتتقلب على جنبك وضهرك ووشك ورجليك وتقوم وتقعد شكرت نعمة دي انك انت بتعرف تنام على جنبك
ما تعرفهاش ما بتشكلوهاش ما انت مش حاسس بها ما انتش واخد بالك منها نسأل الله ان يعرفني نعمه. امين عشان كده سيدنا هود وسيدنا صالح. الاتنين يقول القومون فازكروا الاء الله فايه
فازكروا الاء الله ازكروا نعم الله عايزك تقعد في وسط ولادك كده يوم وتقول لهم يا ولاد ده ربنا كرمني بكزا وكزا وكزا وكرامكم بكزا وكزا وكزا وكزا. لازم لازم نتحدس عن نعم الله عز وجل علينا. لازم نتحدث عنها
لان ده نوع من انواع الشكر فازا اراد الله ان يتم نعمته على عبده عرفه نعمته الحاضرة واعطاه من شكره قيدا يقيدها حتى لا تشرد. وقبل منه الشكر ووفقه لعمل
يستجلب به النعمة المنتظرة شف بقى حمدي يعمل ايه ان يوفقك كمان لعمل تجيب به النعمة اللي انت مستنيها. انا لسة كنت بادئ النهاردة الضهر. يا رب حج يا رب
الواحد نفسه يحج السنة الجاية انت فين والحج فين بس هي كده هي عايزة من دلوقتي عايزة من دلوقتي تهيأ نفسك انت هينفع تحج السنة الجاية ولا هيحرمك بقى ؟ اللهم لا تحرمنا من الحج والعمرة يا رب العالمين
ووفقه لعمل يستجلب به النعمة المنتظرة وبصره بالطرق التي تسدها وتقطع طريقها فوفقه لاجتنابها واذا بها قد وافت اليه على اتم الوجوه وعرفه النعم التي هو فيها ولا يشعر بها
يعرفك بقى النعم يبدأ يبصرك بنعمه عليك عشان تشكرها عشان يديمها وعشان يزيدها منه سبحانه وتعالى. فصلاح النعم والتعرف اليها ان تكون مراقبا لالهك وقلبك صاعد اليه وهمومك دائرة على مرضاته ومحابه
ولا يكون كل هذا الا بدوام حمده بتقول الحمد لله احبتي في الله انتهى الوقت المخصص في هزه الحلقة وبقيت من الشريط مادة نكتفي على هزا القدر والحق ما يأتي بما سبق
ان شاء الله في الحلقة القادمة. احبكم في الله والسلام عليكم ورحمة الله